62018TJ0585_INF
Решение на Общия съд (четвърти състав) от 10 февруари 2021 г. — Şanli/Съвет
(Дело T‑585/18)
„Обща външна политика и политика на сигурност — Ограничителни мерки за борба с тероризма, насочени срещу определени лица и образувания — Замразяване на средства — Списък на лицата, групите и образуванията, чиито финансови средства и икономически ресурси се замразяват — Запазване на името на жалбоподателя в списъка — Жалба за отмяна и искане за обезщетение — Неспазване на изискванията за форма — Член 76, буква г) от Процедурния правилник — Недопустимост“
1.
Съдебно производство — Искова молба или жалба — Изисквания за форма — Определяне на предмета на спора — Посочване на обжалвания акт — Липса на изричното му посочване в жалбата — Идентифициране благодарение на контекста на подаването ѝ — Допустимост
(член 263 ДФЕС; Решение (ОВППС) 2018/1084 на Съвета; Регламент 2018/1071 на Съвета)
(вж. т. 28, 30, 31, 33 и 36)
2.
Съдебно производство — Искова молба или жалба — Изисквания за форма — Определяне на предмета на спора — Кратко изложение на посочените основания — Абстрактно излагане — Задължение на Съвета или на съда на Съюза да изведе от това основанията и доводите на жалбоподателя — Липса — Недопустимост
(член 76, буква г) от Процедурния правилник на Общия съд)
(вж. т. 38, 43 и 44)
3.
Съдебно производство — Искова молба или жалба — Изисквания за форма — Определяне на предмета на спора — Искане за обезщетение, изложено за първи път в писмената реплика — Недопустимост
(членове 268 ДФЕС и 340 ДФЕС; член 76, букви г) и д) от Процедурния правилник на Общия съд)
(вж. т. 48—51)
Предмет
От една страна, искане на основание член 263 ДФЕС за отмяна на Решение (ОВППС) 2018/1084 на Съвета от 30 юли 2018 година за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение (ОВППС) 2018/475 (OВ L 194, 2018 г., стр. 144) и на Регламент за изпълнение (ЕС) 2018/1071 на Съвета от 30 юли 2018 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2018/468 (OB L 194, 2018 г., стр. 23), доколкото тези актове се отнасят до жалбоподателя, и от друга страна, искане на основание член 268 ДФЕС за обезщетение за вредите, които според жалбоподателя са произтекли от тези незаконосъобразни актове
Диспозитив
1)
Отхвърля жалбата като недопустима.
2)
Осъжда г‑н Dalokay Şanli да заплати съдебните разноски.